PREDBEŽNÁ INFORMÁCIA 
(podľa § 9 zákona č. 400/2015 Z. z. o tvorbe právnych predpisov 
a o Zbierke zákonov Slovenskej republiky a o zmene a doplnení niektorých zákonov v znení neskorších predpisov) 



1. Pripravovaný právny predpis: 

Návrh zákona, ktorým sa mení a dopĺňa zákon č. 79/2015 Z. z. o odpadoch a o zmene a doplnení niektorých zákonov v znení neskorších predpisov a o zmene a doplnení niektorých zákonov 

2. Základné ciele právnej úpravy: 

Cieľom návrhu zákona je implementácia nariadenia Európskeho parlamentu a Rady (EÚ) 2025/40 z 19. decembra 2024 o obaloch a odpade z obalov, o zmene nariadenia (EÚ) 2019/1020 a smernice (EÚ) 2019/904 a o zrušení smernice 94/62/ES (Text s významom pre EHP) (ďalej len „nariadenie o obaloch“).

3. Zhodnotenie súčasného stavu: 

Súčasné znenie zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov a o zmene a doplnení niektorých zákonov z hľadiska ustanovení týkajúcich sa obalov je najmä výsledkom transpozície smernice Európskeho Parlamentu a Rady 94/62/ES z 20. decembra 1994 o obaloch a odpadoch z obalov, ktorá je v celom rozsahu zrušená od 12. augusta 2026, s výnimkou niektorých ustanovení. Z uvedeného dôvodu je potrebná implementácia nariadenia o obaloch v nevyhnutnom rozsahu, najmä z hľadiska vymedzenia príslušných orgánov a vymedzenia sankčného mechanizmu za účelom zabezpečenia riadneho uplatňovania nariadenia o obaloch v podmienkach Slovenskej republiky.
 
4. Spôsob zapojenia verejnosti do prípravy právneho predpisu: 

Verejnosť sa môže zapojiť do prípravy právneho predpisu formou zasielania podnetov, či návrhov v intenciách vecného zamerania podľa bodu 2.  

Kontaktné údaje: 
Ministerstvo životného prostredia Slovenskej republiky 
Nám. Ľ. Štúra 1  
Bratislava  
812 35 
E-mail: Viera.Spalkova@enviro.gov.sk, Lubomir.Duracka@enviro.gov.sk 

5.	Predpokladaný termín začatia pripomienkového konania: 

Január 2027
